ปิกิ

ปิกิ () เป็นขนมปังที่ทำจากแป้งข้าวโพดสีน้ำเงิน ซึ่งใช้ประกอบในอาหารของชาวโฮปิ

 การเตรียม 
ข้าวโพดสีน้ำเงินซึ่งเป็นธัญพืชหลักของชาวโฮปิ จะถูกบดให้เป็นผงละเอียดบนครกหินก่อน จากนั้นจึงนำไปผสมกับน้ำและเถ้าที่เผาจากพุ่มไม้ท้องถิ่นหรือต้นสนจูนิเปอร์ เพื่อจุดประสงค์ในการทำนิกซ์ทามาไลเซชัน (, การปรับเปลี่ยนคุณค่าทางโภชนาการของข้าวโพดโดยใช้ปูนขาวหรือด่างอื่น ๆ) จากนั้นจึงนำแป้งเหลวไปทาด้วยมือบนหินอบแบนราบขนาดใหญ่ ซึ่งถูกทำให้ร้อนด้วยไฟและเคลือบด้วยน้ำมันที่สกัดจากเมล็ดพืชพื้นเมืองของอเมริกา เช่น สควอช และทานตะวัน รวมทั้งสกัดจากเมล็ดแตงโมซึ่งแม้จะมีต้นกำเนิดมาจากแอฟริกา แต่ก็อยู่ในทวีปอเมริกามาอย่างน้อย 500 ปีแล้ว ขนมปังปิกิจะอบสุกเกือบจะในทันทีและลอกออกจากหินเป็นแผ่นบางจน มักจะม้วนแผ่นขนมปังหลายแผ่นเข้าด้วยกันอย่างหลวม ๆ เป็นม้วนแบน ๆ

ปิกิใช้เวลาหลายวันในการทำตั้งแต่เริ่มต้น ปิกิถูกเตรียมโดยผู้หญิงในขั้นตอนต่าง ๆ ของพิธีเกี้ยวพาราสีและการแต่งงาน และคู่บ่าวสาวจะรับประทานในเช้าของวันทำพิธีแต่งงาน ในงานพาววาว (powwow) ของชาวโฮปิบางแห่ง นักเต้นคาชินา (, ) จะเป็นผู้แจกปิกิ

 อ้างอิง 

 แหล่งข้อมูลอื่น 

 วีดิทัศน์สูตรอาหารที่ประกอบด้วยปิกิ

หมวดหมู่:ตอร์ติยา
หมวดหมู่:อาหารอเมริกันพื้นเมือง
หมวดหมู่:อาหารจากข้าวโพด
หมวดหมู่:อาหารเม็กซิโก
หมวดหมู่:อาหารภาคตะวันตกของสหรัฐ
หมวดหมู่:วัฒนธรรมโฮปิ
หมวดหมู่:อาหารในโครงการอาร์คออฟเทสต์